EY:n perustamissopimuksen 251 artiklan 2 kohdan kolmannen alakohdan c alakohdan mukainen Komission lausunto Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston direktiivi ammattipätevyyden tunnustamisesta komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2005/0248 lopull. - COD 2002/0061 */





[pic] | EUROOPAN YHTEISÖJEN KOMISSIO | Bryssel 1.6.2005 KOM(2005) 248 lopullinen 2002/0061 (COD) EY:n perustamissopimuksen 251 artiklan 2 kohdan kolmannen alakohdan c alakohdan mukainen KOMISSION LAUSUNTO Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI AMMATTIPÄTEVYYDEN TUNNUSTAMISESTA KOMISSION EHDOTUSTA MUUTTAVAEY:n perustamissopimuksen 250 artiklan 2 kohdan nojalla EY:n perustamissopimuksen 251 artiklan 2 kohdan kolmannen alakohdan c alakohdan mukainen KOMISSION LAUSUNTO Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI AMMATTIPÄTEVYYDEN TUNNUSTAMISESTA (ETA:n kannalta merkityksellinen teksti) 1. JOHDANTO EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komission lausunto parlamentin ehdottamista 34 tarkistuksesta annetaan jäljempänä. 2. TAUSTAA Ehdotus toimitettiin Euroopan parlamentille ja neuvostolle (asiakirja KOM(2002) 119 lopullinen – 2002/0061(COD): | 7. maaliskuuta 2002. | Euroopan talous- ja sosiaalikomitea antoi lausuntonsa: | 18. syyskuuta 2002. | Euroopan parlamentti antoi lausuntonsa ensimmäisessä käsittelyssä: | 11. helmikuuta 2004. | Muutettu ehdotus toimitettiin: | 20. huhtikuuta 2004. | Yhteinen kanta vahvistettiin: | 21. joulukuuta 2004. | Euroopan parlamentti antoi lausuntonsa toisessa käsittelyssä: | 11. toukokuuta 2005. | 3. EHDOTUKSEN TAVOITE Direktiiviehdotuksella pyritään - kodifioimaan ammattipätevyyden tunnustamisen alalla annetut 15 voimassa olevaa direktiiviä - edistämään työvoimamarkkinoiden joustavuutta erityisesti helpottamalla väliaikaista ja satunnaista palvelujen tarjoamista - yksinkertaistamaan ammattipätevyyden tunnustamista koskevia voimassa olevia sääntöjä ja tunnustamisjärjestelmän hallinnointia - parantamaan kansalaisille suunnattua tiedotusta ja neuvontaa. 4. KOMISSION KANTA EUROOPAN PARLAMENTIN TARKISTUKSIIN Parlamentti teki toisessa käsittelyssään 34 tarkistusta neuvoston yhteiseen kantaan. Tarkistuksilla kohennetaan tiettyjä tekstiin liittyviä näkökohtia muttei vaikuteta yhteisen kannan eikä komission ehdotuksen sisältöön tai periaatteisiin. Lopullisesta tekstistä on toimielinten välillä käydyn yhteydenpidon pohjalta onnistuttu pääsemään yleiseen sopimukseen, ja tämän vuoksi komissio hyväksyy kaikki 34 tarkistusta . Kyseessä ovat seuraavat tarkistukset: - Tarkistus 2 Tarkistuksessa muistutetaan, että vastaanottava jäsenvaltio voi yleisen järjestelmän puitteissa soveltaa ammatillisia sääntöjään yleisen edun mukaisista syistä. - Tarkistukset 5, 27, 28, 29, 54 ja 55 Tarkistuksilla säilytetään automaattisen tunnustamisen periaate niillä nykyisen lainsäädännön nojalla tunnustetuilla lääketieteen erikoisaloilla, jotka ovat yhteisiä ainakin kahdelle jäsenvaltiolle, ja rajataan automaattisen tunnustamisen periaatteen ulottaminen vain niihin uusiin lääketieteen erikoisaloihin, jotka ovat yhteisiä ainakin kahdelle viidennekselle jäsenvaltioista. - Tarkistukset 7, 52 ja 53 Tarkistuksissa käsitellään ammatinharjoittajia edustavien järjestöjen osallistumista tunnustamisjärjestelmien hallinnointiin erityisesti kuulemalla heitä direktiivillä perustetun komitean työn yhteydessä. Komissio antaa komitealle perustellun kertomuksen kuulemisista. Lisäksi komitean kokoonpanoa on selkeytetty. - Tarkistukset 10 ja 39 Tarkistuksilla lisätään tekstiin ”vapaiden ammattien harjoittajien” määritelmä ja osoitetaan, että direktiiviä sovelletaan myös näihin. - Tarkistus 12 Tarkistuksella lisätään tekstiin ”toimivaltaisen viranomaisen” määritelmä, joka kattaa viranomaiset ja elimet, jotka toimivat jäsenvaltioiden valtuuttamina (eli ammattialaliitot). - Tarkistus 13 Tarkistuksella selkeytetään sitä, että direktiivin II osaston säännöksiä sovelletaan ”ainoastaan” väliaikaiseen palvelujen tarjontaan. - Tarkistus 26 Tarkistuksella selkeytetään sitä, että ammattijärjestöt ”tai -liitot” voivat esittää yhteisiä vähimmäisvaatimuksia. - Tarkistus 31 Tarkistuksella selkeytetään sitä, että maahanmuuttajilla ”on” oltava ammattinsa harjoittamiseen tarvittava kielitaito. - Tarkistus 33 Tarkistuksella selkeytetään direktiivin johdanto-osassa sitä, että direktiiviä ei voida käyttää edullisimman koulutuspaikan etsintään (eli se ei koske toisessa jäsenvaltiossa tehdyn pelkän tunnustamispäätöksen tunnustamista kotijäsenvaltiossa.) - Tarkistukset 34, 35, 43, 44, 45, 46, 47, 48, 50 ja 51 Tarkistuksilla jaetaan ammattipätevyys virallisesti yleisen järjestelmän toimintaa varten viiteen tasoon muuttamatta maahanmuuttajien olennaisia oikeuksia voimassa olevaan lainsäädäntöön, komission alkuperäiseen ehdotukseen tai neuvoston yhteiseen kantaan verrattuna. Lisäksi tarkistuksilla tehdään joitakin mukautuksia näiden tasojen määritelmään. - Tarkistus 36 Tarkistuksella sisällytetään johdanto-osaan maininta siitä, että komissio arvioi, onko aiheellista ottaa käyttöön muita koordinoituja koulutusta koskevia vaatimuksia vielä muidenkin ammattien osalta, erityisesti ammattijärjestön tai -yhdistyksen perustellusta pyynnöstä. - Tarkistus 37 Tarkistuksella sisällytetään johdanto-osaan maininta siitä, että ammattijärjestöt tai -yhdistykset voivat ottaa käyttöön Euroopan tason ammattikortin, joka voi sisältää tiedot erityisesti henkilön ammattipätevyydestä ja hänen laillisesta sijoittautumisestaan. - Tarkistus 38 Tarkistuksessa viitataan yleisesti EY:n perustamissopimuksen 39 artiklan 4 kohtaan ja 45 artiklaan ja mainitaan erityisesti notaarit. - Tarkistukset 40, 41 ja 42 Näillä tarkistuksilla mukautetaan väliaikaiseen palvelujen tarjontaan sovellettavaa järjestelmää (1) täsmentämällä vastaanottavan jäsenvaltion soveltamat ammattioikeudelliset käytännesäännöt, (2) selkeyttämällä sitä, että laillista sijoittautumista koskevassa todistuksessa on mainittava myös se, ettei henkilöltä ole evätty lupaa ammatin harjoittamiseen, ja (3) antamalla turvallisuusalan ammattien osalta vastaanottavalle jäsenvaltiolle mahdollisuus vaatia todistusta siitä, ettei henkilön ole tuomioistuimen päätöksellä todettu syyllistyneen rikokseen. - Tarkistus 49 Tarkistuksella selkeytetään sitä, että saavutettuja oikeuksia kotijäsenvaltiossaan nauttivan henkilön ammattipätevyyttä on – kansallisten pätevyysvaatimusten korottamisen jälkeen – ammattipätevyyden tunnustamista silmällä pitäen pidettävä uutta ammattipätevyyttä vastaavana. 5. PÄÄTELMÄT Komissio muuttaa EY:n perustamissopimuksen 250 artiklan 2 kohdan mukaisesti ehdotustaan edellä esitetyllä tavalla.